སྤུ་རྒྱལ་གྱི་གདུང་རབས་གཉིས་པ་མུ་ཁྲི་བཙན་པོ་ནི་ཡབ་གཉའ་ཁྲི་བཙན་པོ་དང་ཡུམ་གནམ་མུག་གམ་མུ་ཚོ་བཟའ་གཉིས་ཀྱི་སྲས་སུ་འཁྲུངས་ཤིང་།ས་དིང་དིང་མ་ཁབ་ཏུ་བཞེས།སྐུ་གཤེན་གཅོའུ་ལན་ཚས་མཛད་པ་དང་གསས་མཁར་ཁོ་མ་ནེའུ་ཆུང་བཞེངས།ཞང་ཞུང་ནས་མཁས་པ་ཆེན་པོ་གཤེན་ནམ་མཁའ་སྣང་བ་མདོག་ཅན་ལ་སོགས་བརྒྱ་རྩ་བརྒྱད་གདན་དྲངས།བོད་དུ་བོན་གྱི་འདུ་ཤེས་ཆེན་པོ་བཞི་བཅུ་རྩ་ལྔ་བཙུགས།བོན་གྱི་པོ་ཏི་མདོ་འབུམ་རྒྱུད་མཛོད་སོགས་མང་པོ་བསྒྱུར་ཅེས་བོད་ཀྱི་གནའ་རབས་ཡིག་ཆ་གཅེས་བསྡུསལས་བྱུང་བ་ལ་དཔྱད་ཚེ་སྐབས་དེར་གཡང་དྲུང་བོན་ཤིན་ཏུ་དར་རྒྱས་བྱུང་ཞིང་ཁོང་ལ་བོན་པོ་རྣམས་ཀྱིས་བརྩི་བཀུར་ཆེན་པོ་བྱེད་པར་སྣང་ངོ་།